**Ministru kabineta rīkojuma projekta „Par valsts meža zemes nodošanu Jaunpiebalgas novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir atļaut Zemkopības ministrijai nodot bez atlīdzības Jaunpiebalgas novada pašvaldības īpašumā valsts nekustamo īpašumu „Saulītes–Lejas Skubiņi” (kadastra Nr. 4256 009 0101) – valsts meža zemi – zemes vienību (kadastra apzīmējums 4256 009 0100) 1,04 ha platībā Jaunpiebalgas pagastā, Jaunpiebalgas novadā, lai to izmantotu pašvaldības autonomās funkcijas īstenošanai – ceļa būvniecībai (ceļa uzturēšanai un ceļa seguma atjaunošanai).Projekts stāsies spēkā pēc tā parakstīšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Meža likuma 44. panta ceturtās daļas 2. punkta „a” apakšpunkts, Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa un 43. pants un likuma „Par pašvaldībām” 15. panta pirmās daļas 2. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atsavināšanas likuma 43. pantā noteikts, ka atļauju atsavināt valsts nekustamo īpašumu bez atlīdzības dod Ministru kabinets, pieņemot par to attiecīgu lēmumu.Savukārt no Atsavināšanas likuma 42. panta pirmās daļas izriet, ka valsts nekustamo īpašumu atvasinātas publiskas personas īpašumā var nodot bez atlīdzības, vienlaikus reglamentējot, ka Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kuru atvasinātas publiskas personas funkciju vai deleģēta pārvaldes uzdevuma veikšanai tiek nodots nekustamais īpašums. Saskaņā ar Meža likuma 44. panta ceturtās daļas 2. punkta „a” apakšpunktu zemesgrāmatā ierakstītās valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama likumā „Par pašvaldībām” noteikto pašvaldības autonomo funkciju īstenošanai, tostarp ceļa būvniecībai (ceļa uzturēšanai un ceļa seguma atjaunošanai). Minētā pašvaldības autonomā funkcija atbilst likuma „Par pašvaldībām” 15. panta pirmās daļas 2. punktam, kurā noteikts, ka pašvaldību autonomajās funkcijās ietilpst savas administratīvās teritorijas labiekārtošanas un sanitārās tīrības nodrošināšana, tostarp ceļa būvniecībai (ceļa uzturēšanai un ceļa seguma atjaunošanai).Atbilstoši Meža likuma 44. panta piektajai daļai Ministru kabinets nosaka kārtību, kādā valsts meža zeme atsavināma šā panta ceturtās daļas 2. punktā minēto pašvaldības autonomo funkciju veikšanai. Kārtību, kādā valsts meža zeme atsavināma, reglamentē Ministru kabineta 2006. gada 19. septembra noteikumi Nr.776 „Valsts meža zemes atsavināšanas kārtība” (turpmāk – noteikumi Nr.776).Noteikumu Nr.776 13.punkts paredz, ka pēc zemesgrāmatas apliecības un meža inventarizācijas materiālu un mežaudzes vērtības saņemšanas Zemkopības ministrija sagatavo rīkojuma projektu par valsts meža zemes atsavināšanu.Zemkopības ministrija atbilstoši noteikumiem Nr.776 izvērtēja Jaunpiebalgas novada pašvaldības iesniegtos dokumentus valsts meža zemes atsavināšanai.Jaunpiebalgas novada pašvaldība ar 2015. gada 21. decembra vēstuli Nr.3-1/637 lūdza akciju sabiedrību “Latvijas valsts meži” labot zemes reformas laikā pieļautās neprecizitātes un pārskatīt valsts zemes vienības ar kadastra apzīmējumu 4256 009 0074 kadastrālo uzmērīšanu. Pašvaldība lūdz noteikt apgrūtinājumu – servitūta ceļš ~ 1,2 km garumā ar platumu 8–10 m – vai izdalīt ceļu zemes joslu kā atsevišķu zemes vienību. Uz valsts zemes vienības ar kadastra apzīmējumu 4256 009 0074 Jaunpiebalgas novada Jaunpiebalgas pagastā (zemes vienība) atrodas pašvaldības bilancē iekļauta inženierbūve – pašvaldības ceļš “Saulītes–Skubiņi” 1,2 km garumā. Tāpat akciju sabiedrības “Latvijas valsts meži” Rietumvidzemes mežsaimniecībā ir saņemta pašvaldības 2016. gada 4. janvāra vēstule Nr. 3-1/1 “Par vienošanās/līguma slēgšanu pašvaldības autoceļu uzturēšanai Jaunpiebalgas pagastā” ar lūgumu slēgt vienošanos (līgumu) par Jaunpiebalgas novada pašvaldības autoceļa “Saulītes–Skubiņi” uzturēšanai un kopšanai nepieciešamās zemes platību ar šādiem parametriem: ceļa garums ~ 1,2 km, ceļa platums 8–10 m, kā arī ar atļauju veikt ceļa remonta darbus. Jaunpiebalgas novada pašvaldības 2016. gada 3. februāra vēstulē Nr. 3-1/84 akciju sabiedrības “Latvijas valsts meži” lūdz izsniegt apliecinājumu par gatavību noslēgt servitūta līgumu, pēc kura saņemšanas Jaunpiebalgas novada pašvaldība nekavēs apgrūtinājumu plānu saskaņošanu.Akciju sabiedrība „Latvijas valsts meži” kā valsts meža īpašuma pārvaldītāja un apsaimniekotāja 2016. gada 14. marta vēstulē Nr.4.1-2\_020j-101\_16\_68 Jaunpiebalgas novada pašvaldību informēja, ka neiebilst pret valsts zemes vienības ar kadastra apzīmējumu 4256 009 0074 daļas aptuveni 1,2 ha platībā (vairāk vai mazāk, cik izrādīsies pēc zemes vienības sadalīšanas un kadastrālās uzmērīšanas) atsavināšanu par labu Jaunpiebalgas novada pašvaldības autonomo funkciju veikšanai – ceļu būvniecībai.Jaunpiebalgas novada pašvaldība ar 2016. gada 23. maija vēstuli Nr. 3-3/335 iesniedza valsts meža zemes atsavināšanai pašvaldības autonomo funkciju veikšanai (ceļa būvniecībai) Jaunpiebalgas pagastā, Jaunpiebalgas novadā nepieciešamos dokumentus. Jaunpiebalgas novada pašvaldība lūdz atļauju sadalīt zemes vienību ar kadastra apzīmējumu 4256 009 0074 – 92,79 ha platībā trīs atsevišķās zemes vienībās. Jaunpiebalgas novada pašvaldība ar 2016. gada 21. jūlija lēmumu Nr.120, pamatojoties uz likuma “Par pašvaldībām” 15. panta pirmās daļas 2.punktā noteikto, nolēma lūgt Zemkopības ministriju nodot Jaunpiebalgas novada pašvaldībai zemes vienības ar kadastra apzīmējumu 4256 009 0074 daļu 1,2 ha platībā Jaunpiebalgas novada pašvaldības autonomās funkcijas veikšanai – ceļa “Saulītes–Lejas Skubiņi” būvniecībai Jaunpiebalgas pagastā, Jaunpiebalgas novadā. Jaunpiebalgas novada pašvaldība 2016. gada 14. jūlija izziņā Nr.3-5/431 apliecina, ka pašvaldības autoceļa “Saulītes–Lejas Skubiņi” Jaunpiebalgas pagastā būvniecība atbilst saistošajiem noteikumiem Nr. 8 “Jaunpiebalgas novada teritorijas plānojuma 2016.–2027. gadam grafiskā daļa un teritorijas izmantošanas un apbūves noteikumi”. Jaunpiebalgas novada teritorijas plānojums 2016.–2027. gadam ir apstiprināts ar Jaunpiebalgas novada pašvaldības 11.07.2016. sēdes lēmumu Nr. 109 (protokols Nr. 7. 3.§.). Jaunpiebalgas novada pašvaldība 2016. gada 2. decembra vēstulē Nr. 3-3/738, pamatojoties Ministru kabineta 2006. gada 19. septembra noteikumu Nr. 776 “Valsts meža zemes atsavināšanas kārtība” 2. un 4. punktu, paskaidro, ka no nekustamā īpašuma ar kadastra Nr. 4256 004 0026, kura sastāvā ietilpst zemes vienība ar kadastra Nr. 4256 009 0074, izdalāmais zemes gabals 1,2 ha platībā ir ceļu zemes josla, uz kuras atrodas pašvaldības autoceļš, kas apdzīvotu vietu ar piecām saimniecībām, kurās dzīvo pagasta iedzīvotāji, arī skolas vecuma bērni, savieno ar Jaunpiebalgas novada centru. Ceļa posms ietilpst publiskās lietošanas transporta infrastruktūras objektā un ir reģistrēts pašvaldības autoceļu reģistrā ar nosaukumu “Saulītes–Lejas Skubiņi”, kadastra Nr. 4256 009 0006.Zemkopības ministrija 2016. gada 21. decembrī pilnvaroja Jaunpiebalgas novada pašvaldību veikt darbības, kas saistītas ar valsts meža zemes – nekustamā īpašuma “Boļu sils” (kadastra Nr. 4256 004 0026) sastāvā ietilpstošās zemes vienības ar kadastra apzīmējumu 4256 009 0074 daļas aptuveni 1,2 ha platībā – atsavināšanu, t.i., zemes vienības daļas nodalīšanu apvidū, paliekošās un atdalītās (atsavināmās) zemes vienības zemes robežu plāna izgatavošanu, meža inventarizāciju un mežaudzes novērtēšanu.Jaunpiebalgas novada pašvaldība 2018. gada 12. janvāra vēstulē Nr. 3-3/18/17-N Zemkopības ministriju informēja par to, ka ir īstenotas visas nepieciešamās darbības, kas saistītas ar valsts meža zemes atsavināšanu, – sadalīta nekustamā īpašuma “Boļu sils” sastāvā ietilpstošā zeme vienība ar kadastra apzīmējumu 4256 009 0074 un izgatavoti zemes robežu plāni. Pēc zemes kadastrālās uzmērīšanas no nekustamā īpašuma “Boļu sils” nodalītās zemes vienības platība noteikta 1,04 ha apjomā (zemes vienībai piešķirts kadastra apzīmējums 4256 009 0100, nosaukums “Saulītes–Lejas Skubiņi”). Pēc Nekustamā īpašuma valsts kadastra informācijas sistēmas datiem, nekustamā īpašuma “Saulītes–Lejas Skubiņi” sastāvā ietilpstošās zemes vienības lietošanas mērķis ir zemes dzelzceļa infrastruktūras zeme nodalījuma joslā un ceļu zeme nodalījuma joslā (kods 1101) un atbilstoši zemes vienību platību sadalījumam pa lietošanas veidiem kopējā platība ir 1,04 ha, t.i., platība zemei zem ceļiem – 1,04 ha.Zemkopības ministrija 2018. gada 22. janvārī lūdza akciju sabiedrību “Latvijas valsts meži” īstenot darbības, kas saistītas ar nodalītās zemes vienības ar kadastra apzīmējumu 4256 009 0100 nostiprināšanu zemesgrāmatā uz valsts vārda Zemkopības ministrijas personā un nekustamā īpašuma “Boļu sils” izmaiņu pārreģistrāciju.Nekustamais īpašums „Saulītes–Lejas Skubiņi” Jaunpiebalgas pagastā, Jaunpiebalgas novadā (kadastra Nr. 4256 009 0101) 2018. gada 18. jūnijā ir reģistrēts zemesgrāmatā uz valsts vārda Latvijas Republikas Zemkopības ministrijas personā (Vidzemes rajona tiesas zemesgrāmatu nodaļas Jaunpiebalgas pagasta zemesgrāmatas nodalījums Nr. 100000579074).Nekustamais īpašums “Saulītes–Lejas Skubiņi” ir apgrūtināts ar lietu tiesībām – ekspluatācijas aizsargjoslas teritorija gar vietējiem un pašvaldību autoceļiem lauku apvidos (1,04 ha platībā).Aizsargjoslu veidus un to funkcijas, kā arī saimnieciskās darbības aprobežojumus aizsargjoslās reglamentē Aizsargjoslu likums. Tādējādi Jaunpiebalgas novada pašvaldībai kā nekustamā īpašuma īpašniecei būs saistoši un jāievēro Aizsargjoslu likumā noteiktie vispārīgie aprobežojumi, kā arī konkrētajai aizsargjoslai noteiktie aprobežojumi.Pēc Ministru kabineta rīkojuma pieņemšanas ar nodošanas un pieņemšanas aktu nekustamais īpašums “Saulītes–Lejas Skubiņi” tiks nodots Jaunpiebalgas novada pašvaldībai. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, akciju sabiedrība „Latvijas valsts meži” un Jaunpiebalgas novada pašvaldība |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jaunpiebalgas novada iedzīvotāji |
| 2. | Tiesiskā regulējuma ietekme uz tautsaimniecību un administratīvo slogu | Ietekme uz tautsaimniecību ir konstatējama vides sakārtošanas jomā, pašvaldībai izbūvējot un uzturot ceļu, tādējādi sakārtojot infrastruktūru un nodrošinot fizisko personu sadzīves ērtības.Jaunpiebalgas novada pašvaldībai un tās iestāžu darbiniekiem, kā arī pašvaldību institūcijām un citām sabiedrības grupām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  0 |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  0 | 0  |  0 |  0 |  0 |  0 |  0 |
| 5. Precizēta finansiālā ietekme |  0 |  0 |  0 |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Projektam nav ietekmes uz valsts budžetu, jo papildu līdzekļi no valsts budžeta nav nepieciešami. Jaunpiebalgas novada pašvaldība segs izdevumus, kas saistīti ar nekustamā īpašuma “Saulītes-Lejas Skubiņi” pārreģistrāciju uz Jaunpiebalgas novada pašvaldības vārda, kā arī izdevumus, kas saistīti ar šī nekustamā īpašuma uzturēšanu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar rīkojuma projektu netiek mainīts normatīvais regulējums, un tas arī neparedz ieviest jaunas politiskās iniciatīvas, tāpēc rīkojuma projekta sagatavošanas laikā nebija nepieciešama sabiedrības līdzdalība un netika organizēti komunikācijas pasākumi (Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5. punkts.) |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par rīcību ar ministrijas valdījumā esošu valsts nekustamo īpašumu. Rīkojuma projektā risinātie jautājumi neparedz tādas izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu Ministru kabineta rīkojums tiks publicēts Latvijas Republikas oficiālajā izdevumā “Latvijas Vēstnesis”, kā arī būs pieejams bezmaksas normatīvo aktu bāzē [www.likumi.lv](http://www.likumi.lv). |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Zemkopības ministrija, akciju sabiedrība „Latvijas valsts meži” un Jaunpiebalgas novada pašvaldība.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Nav. |

 Zemkopības ministrs K. Gerhards

Muceniece 67027228

Dace.Muceniece@zm.gov.lv